Diari Oficial de la Generalitat Valenciana


Sumari del DOGV 9695, del 02-10-2023 (2023/9873)

RESOLUCIÓ de 21 de setembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits en els capítols 2 i 6 del subprograma 412.29, Informació per a la Salut, per ingressos finalistes procedents del Ministeri de Sanitat, per import global de 5.215.947,27 d'euros (expedient 10.015/23-110).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9873


Data del document
:   21-09-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 21 de setembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits en els capítols 2 i 6 del subprograma 412.29, Informació per a la Salut, per ingressos finalistes procedents del Ministeri de Sanitat, per import global de 5.215.947,27 d'euros (expedient 10.015/23-110). [2023/9873]  
  
El 29 de desembre de 2016 el Ministeri d'Hisenda i Funció Pública i el Ministeri de Sanitat, Serveis Socials i Igualtat van subscriure amb Farmaindústria un conveni de col·laboració, amb una clàusula segona en què es preveuen una sèrie de mesures compensatòries i correctores si la despesa corresponent al segment de medicaments originals no genèrics supera els nivells de la taxa de referència del creixement del producte interior brut de mitjà termini de l'economia espanyola prevista en l'article 12.3 de la Llei orgànica 2/2012, de 27 d'abril. L'objectiu del conveni és millorar l'eficiència, la racionalització de la despesa farmacèutica pública i l'accés dels pacients a la innovació de manera equitativa en tot el territori espanyol.  
Per acord del Ple del Consell Interterritorial del Sistema Nacional de Salut, en sessió de 10 de novembre de 2021, es van aprovar els criteris per a la distribució de fons a les comunitats autònomes per al programa de desenvolupament de mesures per a millorar l'eficiència i la sostenibilitat de l'SNS en l'àmbit de la salut digital per import total de 785.456.651 d'euros, consignats en el pressupost del Ministeri de Sanitat.  
A la Comunitat Valenciana se li han assignat 40.428.373,97 d'euros, dels quals 5.565.232,99 d'euros seran destinats a operacions corrents, i 24.079.610,98 d'euros a despeses d'inversió. El termini temporal màxim per a l'execució dels programes que cal emprendre serà com a màxim de 3 anys, a partir de l'exercici següent de la transferència, és a dir fins al 2024.  
Es té previst finançar amb aquest programa 19 projectes, que han sigut aprovats per la Comissió de Salut Digital i s'emmarquen en les àrees següents:  
- Àrea 1: desenvolupament, adaptació i millora de projectes de salut digital dirigits a la gestió òptima de la prestació farmacèutica en tots els seus àmbits i etapes.  
- Àrea 2: impuls de l'analítica de dades.  
- Àrea 3: ampliació i renovació de les capacitats digitals dels centres sanitaris i sociosanitaris.  
- Àrea 4: desenvolupament de sistemes integrats de gestió i anàlisi d'imatges mèdiques.  
- Àrea 5: desenvolupament de mesures emmarcades en els diferents plans/estratègies que s'acorden en el si de la Comissió de Salut Digital del Consell Interterritorial de l'SNS.  
Inicialment, es va preveure la despesa per als 19 projectes aprovats, amb un import que es va traslladar als pressupostos aprovats per la Generalitat Valenciana. Concretament, en el pressupost de 2023, figura en el subprograma pressupostari 412.29, Informació per a la Salut, un import previst en el capítol 2 de 798.920,00 d'euros i en el capítol 6, projecte QI000, de 2.539.910,00 d'euros. No obstant això, posteriorment s'ha realitzat un ajustament en els projectes presentats per a permetre la inclusió de 4 més, amb el que es passa a un total de 23.  
Com no estan previstos aquests ingressos en el pressupost inicial per a aquest exercici, la Conselleria de Sanitat proposa generar-los en el subprograma 412.29, Informació per a la Salut, en els capítols 2 «Compra de béns corrents i despeses de funcionament» per import d'1.049.131,83 d'euros i 6 «Inversions reals» i en el projecte QI000 «Equips i material informàtic», per import de 4.166.815,44 d'euros.  
A aquest efecte i d'acord amb el que es disposa en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 9/2022 de pressupostos de la Generalitat per a l'exercici 2023, la Conselleria d'Hisenda, Economia i Administració Pública adopta la següent resolució:  
  
Primer  
Autoritzar una generació de crèdit en el pressupost d'ingressos, en les aplicacions i pels imports següents:  
  
Aplicació Import  
401.02 Transferències corrents finalistes de l'Estat. Àrea de Sanitat 1.049.131,83  
701.02 Transferències de capital finalistes de l'Estat. Àrea de Sanitat 4.166.815,44  
Total augment ingressos 5.215.947,27  
  
  
Segon  
Autoritzar una generació de crèdit en el pressupost de despeses en les aplicacions pressupostàries que es detallen a continuació:  
  
Aplicació Import  
01.95.24.461.08.9 1.049.131,83  
86.25.54.898.74.9 4.166.815,44  
Total augment despeses 5.215.947,27  
  
  
Tercer  
A conseqüència dels imports generats pels ingressos finalistes, es modifica la FP3 del subprograma 412.29, Informació per a la salut, establida en els termes següents:  
  
Codi ingrés Origen / destinació del finançament Cap. Línia Import  
401.02 Transferències Estat. Àrea de   
Sanitat 2.580.291,83  
 Programa mesures millora eficiència i sostenibilitat SNS (salut digital). Conv. MINHAC-MINSAN 2 NA 1.848.051,83  
 Programa mesures millora eficiència i sostenibilitat SNS (salut digital), conv. MINHAC-MINSAN 1 NA 732.240  
  
  
Codi ingrés Origen / destinació del finançament Cap. Línia Import  
701.02 Transferències Estat. Àrea de   
Sanitat 6.706.725,44  
 Programa mesures millora eficiència i sostenibilitat SNS (salut digital). Conv. MINHAC-MINSAN 6 QI000 6.706.725,44  
  
  
València, 21 de setembre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022, DOGV 9360): Carlos Pablo Gracia Calandín.